***The Man Who Loved Cat Dancing*** (sh. *Čovjek koji je volio Cat Dancing*) je američki vestern film snimljen 1973. godine u režiji Richarda C. Sarafiana. Predstavlja adaptaciju istoimenog romana Marylin Durnham. Protagonist, čiji lik tumači Burt Reynolds, je odmetnik koga je na drugu stranu zakona otjeralo brutalno ubistvo voljene indijanske supruge i koji slučajno naleti na ženu (čiji lik tumači Sarah Miles) koja je odlučila pobjeći od svoga bogatog muža. Radnja prikazuje kako se između njih dvoje razvije ljubavna veza, ali i kako im je za petama lovac na ucjene (čiji lik tumači Lee J. Cobb).

*The Man Who Loved the Cat Dancing* se smatrao jednim od ambicioznijih hollywoodskih projekata svog vremena, a studio MGM, koji se tada nalazio u financijskim problemima, je u njega investirao najviše novaca. Razlog je bio u popularnosti romana, ali i tome da je zaplet žanr vesterna kombinirao sa ljubavnim filmom, ali i motivima srodnim tada aktualnm feminističkim trendovima na kojima je inzistirala scenaristica Eleanor Perry, koja će zbog toga na setu često svađati sa producentima. Casting je bio prilično kompetitivan, i za dvije glavne uloge su se natjecale tada najveće zvijezde; na kraju je pobjednik bio Burt Reynolds kome je to bila prva romantična uloga. Snimanje je, međutim, obilježio incident prilikom koga je smrtno stradao David A. Whiting, pomoćnik Sarah Miles; zbog njega je Miles nakratko bila osumnjičena za ubistvo. Istraga je pokazala da je nedužna, ali je prilikom nje otkriveno da je sa Whitingom održavala ljubavnu vezu, pa je taj događaj doveo do kolapsa njenog braka sa Robertom Boltom. Kritika nakon premijere nije bila oduševljena, a Reynolds je kasnije tvrdio da film "nije dobar" te da o njemu ne voli govoriti.

Glavne uloge
------------

| Glumac/ica | Uloga |
| --- | --- |
| Burt Reynolds | Jay Grobart |
| Sarah Miles | Catherine Crocker |
| Lee J. Cobb | Harvey Lapchance |
| Jack Warden | Dawes |
| George Hamilton | Willard Crocker |
| Bo Hopkins | Billy Bowen |
| Robert Donner | Dub |
| Jay Silverheels | Poglavica |
| Jay Varela | Charlie Bent |
| James Hampton | Jimmy |

Izvori
------

1. ↑  Harmetz, Aljean (April 29, 1973). „How to Pick a Winner". *The New York Times*: str. 135. Pristupljeno 27. IV 2019.
2. ↑  "Big Rental Films of 1973", *Variety*, 9 January 1974 p 19

Vanjske veze
------------

* *The Man Who Loved Cat Dancing*  na IMDb-u (`en`)
* *The Man Who Loved Cat Dancing* na Rotten Tomatoes-u (`en`)
* *The Man Who Loved Cat Dancing*  na AllMovie-u (`en`)

| * p
* r
* u
Filmovi koje je režirao Richard C. Sarafian |
| --- |
| 
* *Terror at Black Falls* (1962)
* *Andy* (1965)
* *Shadow on the Land* (1968)
* *Run Wild, Run Free* (1969)
* *Fragment of Fear* (1970)
* *Vanishing Point* (1971)
* *Man in the Wilderness* (1971)
* *Lolly-Madonna XXX* (1973)
* *The Man Who Loved Cat Dancing* (1973)
* *One of Our Own* (1975)
* *The Next Man* (1976)
* *The African Queen* (1977)
* *A Killing Affair* (1977)
* *Sunburn* (1979)
* *Disaster on the Coastliner* (1979)
* *The Gangster Chronicles* (1981)
* *Splendor in the Grass* (1981)
* *The Bear* (1984)
* *Liberty* (1986)
* *Eye of the Tiger* (1986)
* *Street Justice* (1989)
* *Solar Crisis* (1990)

 |